**Oznámenie o začatí verejných ex post konzultácií**

Ministerstvo financií Slovenskej republiky oznamuje, že dňa **26. februára 2024** začína verejné ex post konzultácie s podnikateľskými subjektmi k ex post hodnoteniu nasledovnej regulácie:

**Obdobie vykonania ex post hodnotenia (kalendárny polrok):** I. polrok 2024

**Gestor právneho predpisu:** Ministerstvo financií Slovenskej republiky

**Názov právneho predpisu:** Zákon č. 595/2003 Z. z. o dani z príjmov v znení neskorších predpisov

**Lokalizácia:** § 19 ods. 2 písm. c) bod 5

**Špecifikácia:**

* Internetový odkaz na ex ante štádium hodnoteného právneho predpisu:

-

* Číslo legislatívneho procesu hodnoteného právneho predpisu na portáli Slov-Lex:

-

* Číslo parlamentnej tlače hodnoteného právneho predpisu

-

**Číslo regulácie:** 64

**Dôvod zaradenia do registra:** JM 10.3 d)

**Stručný opis regulácie:** Poskytovanie stravných kreditov/lístkov vopred

**Znenie podnetov z podnikateľského prostredia:** Pre zamestnávateľa postup poskytovať príspevok na stravu vopred predstavuje enormnú administratívnu záťaž. Zamestnávateľ musí vykonať dva úkony –

1./ poskytnúť preddavok na stravu (nakoľko nevie predvídať počet dní neprítomností zamestnanca v práci, kedy mu nárok na stravu nepatrí, rozsah nadčasovej práce, kedy mu nárok na stravné patrí, ak to upravuje interná smernica zamestnávateľa) a po uplynutí mesiaca

2./ vykonať zúčtovanie podľa skutočnej dochádzky zamestnanca; naviac pri predčasnom skončení pracovného pomeru je problém s vysporiadaním/vrátením stravných lístkov/finančného príspevku na stravu, na ktoré zamestnanec stratil nárok, ak zamestnanec nedosiahne v poslednom spracovaní výplat dostatočne vysokú mzdu na vykonanie zrážky zo mzdy.

**Termín ukončenia konzultácií:** 28. marca 2024

**Predbežný postoj gestora:**

Zákon č. 595/2003 Z. z. o dani z príjmov v znení neskorších predpisov pri uplatňovaní príspevku zamestnávateľa na stravu vychádza primárne z podmienok, ktoré na poskytovanie

príspevku na stravu kladie osobitný predpis, ktorým je Zákonník práce. Tento osobitný predpis striktne viaže povinnosť zamestnávateľa zabezpečovať stravovanie formou teplého jedla na pracovisku na pracovnú zmenu. Základnou formou splnenia povinnosti zamestnávateľa poskytnúť teplé jedlo na pracovisku počas pracovnej zmeny je vlastné stravovacie zariadenie, v ktorom sa logicky strava poskytuje počas pracovnej zmeny a nie pozadu. Splnenie povinnosti zabezpečenia stravovania možno splniť aj dvoma náhradnými spôsobmi, a to zabezpečením stravovania prostredníctvom iných subjektov alebo prostredníctvom finančného príspevku. Zákon o dani z príjmov len upravuje zahrnovanie výdavkov (nákladov) zamestnávateľa spojených so splnením povinnosti zabezpečenia stravovania, t. j. nemôže upravovať samotné poskytovanie stravovania nad rámec osobitného predpisu, ktorý poskytovanie stravy pozadu neumožňuje. Preto zastávame názor, že zákon o dani z príjmov nemožno v tomto smere zmeniť, musí nadväzovať na osobitný predpis, ktorým je Zákonník práce v gescii Ministerstva práce, sociálnych vecí a rodiny SR.

Verejné ex post konzultácie je možné vykonať formou dotazníka, ktorý je prílohou tohto oznámenia a je zverejnený na webovom sídle Ministerstva financií SR. Vyplnený dotazník zašlite na email [**expost.pd@mfsr.sk**](mailto:expost.pd@mfsr.sk)**.**

**Kontaktná osoba: Ing. Katarína Kudravá,** [**expost.pd@mfsr.sk**](mailto:expost.pd@mfsr.sk)

**Dotazník**

**Ministerstvo financií Slovenskej republiky oznamuje, že dňa 26. februára 2024 začalo verejné ex post konzultácie s podnikateľskými subjektami formou dotazníka k ex post hodnoteniu vybranej regulácie.**

**Gestor právneho predpisu**: Ministerstvo financií Slovenskej republiky

**Názov právneho predpisu:** Zákon č. 595/2003 Z. z. o dani z príjmov v znení neskorších predpisov

**Lokalizácia: § 19 ods. 2 písm. c) bod 5**

**Stručný opis regulácie: Poskytovanie stravných kreditov/lístkov vopred**

|  |
| --- |
| **Informácie o dotknutom subjekte** |

Do ktorej kategórie patríte:

**Fyzická osoba**

**Právnická osoba**

|  |
| --- |
| **Hlavná, prevažná činnosť – SK NACE** |
|  |

|  |  |  |
| --- | --- | --- |
| **Počet zamestnancov** | **Čistý obrat spoločnosti**  (výnosy z predaja výrobkov, tovarov a služieb v eurách) | **Hodnota majetku spoločnosti** (v eurách) |
| do 25  do 250  do 500  do 1 000  nad 1 000 | do 50 tis.  do 250 tis.  do 500 tis.  do 1 mil.  nad 1 mil. | do 43 mil.  nad 43 mil. |

|  |
| --- |
| **Informácie k regulácii** |

1. **Forma stravy poskytovaná väčšine zamestnancov:**

vlastné stravovacie zariadenie

formou finančného príspevku na stravu alebo stravovacej poukážky

1. **Uveďte administratívne náklady spojené s poskytovaním finančného príspevku alebo stravovacej poukážky oproti poskytovaniu spätne**

**(v eurách):**

|  |
| --- |
| **Informácie k navrhovanej úprave** |

Prosím, popíšte Váš návrh na úpravu regulácie, vrátane uvedenia prínosu pre podnikateľské subjekty (definujte a kvantifikujte úspory nákladov):

Ako dlho Vám trvalo vyplnenie tohto dotazníka? minút.

ĎAKUJEME ZA VYPLNENIE A ZASLANIE DOTAZNÍKA NA ADRESU**:** [**expost.pd@mfsr.sk**](mailto:expost.pd@mfsr.sk)